Publication: Magyar Közlöny
Issue: MK-2007-102 (Year: 2007, Number: 102)
Era: 2004-2010
Section: A nemzetiségi nyelv és irodalom esetében a 32/1997. (XI. 5.) MKM rendelet előírja a heti 4, illetve
Paragraph Index: 96

1. Zenei alkotóképesség 1.1. Interpretáció A zenének sokféle funkciója létezik, ezek között a megismerő, a szórakoztató, a gyógyító, a preventív szerep éppúgy megtalálható, mint a szocializáló. Ezért az éneklési készség fejlesztésekor nemcsak az életkornak megfelelő éneklés technikai képzésére, az éneklési kultúra kialakítására, az élményekből fakadó aktív zenélési kedv felkeltésére, továbbfejlesztésére kell hangsúlyt fektetni, hanem az értelmi, érzelmi kifejezés gazdagságára, az éneklés vagy éppen a tánc, a hangszerjáték személyiségépítő, teljes embert nevelő, közösségépítő, katartikus élményt magában rejtő funkciójára is, valamint az éneklés egészségfejlesztő funkciójára is. 1–4. évfolyam 5–6. évfolyam 7–8. évfolyam 9–12. évfolyam A dalok élményekből kiinduló, szövegtartalmat kifejező megszólaltatása, az éneklési öröm felkeltése. Az éneklési kultúra fejlesztése. A dallam és a szöveg kapcsolatára épülő megfelelő előadásmód kialakítása. Dalkarakterek összehasonlítása. A dalok zeneileg igényes megszólaltatása az érzelmi tartalmak megjelenítésével (a megfelelő artikuláció kialakítása, törekvés a tiszta intonációra, a pontos ritmust, dinamikát, formát, előadásmódot figyelembe vevő megszólaltatás megközelítésére). Esztétikai élményszerzés biztosítása az énekelt dalanyaghoz kapcsolódóan. A nép- és műdalok megszólaltatása az érzelmi tartalmak, a hangulatok, a karakterek érzékeltetésével. Önálló véleményalkotás a csoportos és az egyéni megszólalásokról. Egységes hangzás kialakítása csoportos énekléskor, a kiscsoportos és az egyéni éneklés fejlesztése. A csoportos éneklés mellett a kiscsoportos és az egyéni éneklés továbbfejlesztése. A zenei emlékezet aktivizálása. Életkori sajátosságokat figyelembe vevő (mutálás) fejlesztés az éneklési tevékenység során. A zenei emlékezet erősítése. Ösztönzés az egyéni előadásmód, a személyes érzelmeket tükröző önkifejezés vállalására. 2007/102. szám 1–4. évfolyam 5–6. évfolyam 7–8. évfolyam 9–12. évfolyam A tanult gyermekés játékdalok mozgással kísért csoportos előadása. A hangszert tanuló diákok aktivizálása a közös muzsikálásra. A hangszert tanuló diákok bevonása a közös muzsikálásba. Az önálló kezdeményezésű kooperációk irányítása a társas zenélésben. Népzenei dalanyag tanítása többnyire hallás után. Népszokások megismertetése, dramatizált előadása bábos megjelenítéssel vagy mozgással, tánccal is. Népdaléneklés összekapcsolása a néptánc alapelemeivel. A néphagyományok jellegzetességeinek megismertetése. Oldottabb metrikájú és kötött lüktetésű népdalok énekeltetése. A nemzeti önismeret fejlesztése. Világzenék megismertetése, Európán belüli és azon kívüli általános művészeti ismeretek bemutatása. Életkornak megfelelő műdalok megszólaltatása. Életkornak megfelelő magyar, európai és Európán kívüli nép- és műdalok megszólaltatása. Eltérő műfajokat képviselő magyar és idegen népdalok, valamint műdalok előadása. Összefüggések keresése az énekelt dalanyag és a népművészet, illetve a zenetörténet rendszere közt. A zene különböző énekes műfajainak bemutatása. A kritikai szemlélet erősítése, ízlésformálás, az egyéni véleményalkotás segítése. Felkészítés az ünnepekre a hangszert tanuló diákok bevonásával is. Felkészítés a hangversenyekre, a művészeti tevékenységek megjelenítésére. A többszólamúság készségének fejlesztése, lehetőség szerint könnyű gyermekkari irodalom éneklése kórusban. Műsorok összeállítása a diákok bevonásával. Kóruséneklés az életkornak megfelelő karirodalom felhasználásával. 1.2. Improvizáció A zenei alkotás, az improvizáció feltételezi a személyiség nyitottságát, fejleszti a zenei fantáziát. Alapját a már megismert ritmikai, dallam-, tempó-, dinamikai és formai elemek képezik. A kreatív játékok a zene belső lényegének megértésén túl segítenek az oldott, örömteli muzsikálásban. 1–4. évfolyam 5–6. évfolyam 7–8. évfolyam 9–12. évfolyam A zenei fantázia fejlesztése, mozgósítása, énekes szabad rögtönzések bevezetése. Gyermekversek ritmizálása, „megzenésítése”, szabad dallam- és ritmusrögtönzések segítése. Kombinációs és asszociációs képességek fejlesztése a különféle zenei kifejezőeszközök felhasználásával (ritmikai, dallami, tempóbeli, dinamikai, formai, szövegből kiinduló variálóés rögtönzőkészség fejlesztése). Rögtönzött dallamalkotás adott szöveghez a kötött és a kötetlen improvizáció szabályai szerint. 2007/102. szám 1–4. évfolyam 5–6. évfolyam 7–8. évfolyam 9–12. évfolyam A ritmus- és dallamhangszeres improvizáció készségének kialakítása a tanult tempók és dinamikák, egyszerű zenei szerkezetek (kérdés-felelet játékok), valamint az eltérő karakterek felhasználásával. Formaalkotás fejlesztése (népdalszerű sorszerkezetek létrehozása, egyszerű műzenei formák mintájára énekes és/vagy hangszeres improvizációk). A rögtönzés fejlesztése népdalszerű és egyszerű műzenei formák keretei között (ritmus- és dallamhangszeres improvizációk). Mozgásos improvizáció szervezése a fantázia szabadságával. Zenei karakterek megfigyeltetése, majd motorikus, akár táncos megjelenítése (csoportos/egyéni rögtönzések). Dramatizálható zenei anyagok mozgásos megjelenítésének segítése. A műfaji és stílusismeretekbe rendezett kötött és kötetlen rögtönzés továbbfejlesztése (pl. énekléssel, hangszerrel, számítógéppel). Egyéni és csoportos rögtönzésekben a dallami- és a ritmikai többszólamúság lehetőségének felkínálása.

Source: https://magyarkozlony.hu/hivatalos-lapok/b54245a196c483e8778e0a126eab987f1290f127/dokumentumok/0f3c2566e4f55475eb78c83e0abfa7754a19cbce/letoltes